text: धरने को सम्बोधित करते हुए बसपा के प्रदेश अध्यक्ष राम अचल राजभर, मुख्य जोनल कोआर्डिनेटर धनश्याम खरवार, नेता विधान मण्डल दल लालजी वर्मा, बसपा जिला अध्यक्ष सुरेश कुमार भारती, बसपा नेता जनार्दन चैधरी, राजेश पांडे, महेंद्र नाथ मिश्रा, सच्चिदानंद, बार एसोसिएशन के पूर्व अध्यक्ष मधुसूदन त्रिपाठी और प्रेम नाथ शुक्ला ने कहा कि पूर्व मंत्री हरिशंकर तिवारी के आवास पर पुलिस की छापेमारी योगी सरकार के इशारों पर की गई है। राजनैतिक प्रतिद्वंद्विता में हाते में छापेमारी की कार्यवाही मुख्य मंत्री के इशारे पर हुई है। जिला पुलिस का हाता के आधे दर्जन कर्मचारियों को गिरफ्त में लेने के कुछ ही देर बाद छोड़ देना और बिना सर्च वारण्ट के विधायक आवास में घुस कर तलाशी लेना साबित करता है कि पुलिस को प्रोटोकाल से कोई मतलब नहीं है। पुलिस गुण्डई पर उतारू है।